stanford-oval/wikipedia huggingface dataset:
Pelopeion

| Pelopeion> Πελόπειον |
| --- | --- |
 Etualalla Pelopeionin raunioita.
Sijainti:  Archaía Olympía, Elis, Länsi-Kreikka, Kreikka
Koordinaatit:  37°38′19″N, 21°37′47″E
Rakennustyyppi:  heroon
Valmistumisvuosi:  noin 600–500 eaa.
 Osa Unescon maailmanperintökohdetta Olympian arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pelopeion (m.kreik. Πελόπειον) oli antiikin aikainen Pelopsille omistettu heroon-pyhäkkö Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa.
Pelopeion oli rakennettu arkaaisella kaudella noin vuonna 600–500 eaa. ja se uusittiin klassisella kaudella 400-luvulla eaa. Se sijaitsi aivan Olympian temenos-alueen eli Altiksen keskellä paikalla, josta on löydetty alueen kaikkein vanhimpien varhaishelladisten talojen ja tumulus-hautojen jäänteet 2000-luvulta eaa. Pelopeionin rakentamisaikaan 500-luvulla eaa. paikalla oli vielä noin kaksi metriä korkea tumuluksen kohouma. Pyhäkkö oli tarkoitettu paikallisen elisläisen heeroksen eli sankarin Pelopsin hautamuistomerkiksi. Pausaniaan kertoman myytin mukaan muistomerkin oli alun perin pystyttänyt Herakles, joka oli Pelopsin jälkeläinen ja jonka kerrottiin myös perustaneen Olympian kisat Pelopsin hautakisoiksi. Pausanias kertoo myös, että paikalla uhrattiin vuosittain musta pässi Pelopsin kunniaksi, eikä kukaan sen lihaa syönyt saanut astua Zeuksen temppeliin.
Viimeisessä vaiheessaan pyhäkkö koostui peribolosmuurilla ympäröidystä viisikulmaisesta alueesta, jossa oli lounaiskulmassa doorilaista tyyliä edustanut nelipylväinen propylon-porttirakennus. Aitauksessa oli Pelopsin alttari sekä poppelipuita ja patsaita. Pyhäkköalueelta on löydetty suuri määrä keramiikkaa sekä terrakotasta tehtyjä ihmis- ja eläinhahmoja, jotka ovat Olympian arkeologisessa museossa.
Zeuksen temppeli sijaitsi Pelopeionin eteläpuolella. Pyhäkön pohjoispuolella sijaitsi Heran temppeli ja luoteispuolella Filippeion.
Aiheesta muualla

Kuvia tai muita tiedostoja aiheesta Pelopeion Wikimedia Commonsissa
Krkonošen kansallispuisto

| --- | --- |
Sijainti:  Liberecin lääni ja Hradec Královén lääni Tšekki
Lähin kaupunki:  Vrchlabí
Pinta-ala:  363 km2
| --- | --- |
Nimi alkuperäiskielellä:  Národní park Krkonoše
Tyyppi:  Kansallispuisto 
Perustettu:  1963
muokkaa - muokkaa wikitekstiä - muokkaa Wikidataa
Krkonošen kansallispuisto on luonnonsuojelualue Tšekin tasavallassa. Siihen kuuluvat Tšekin korkeimmat vuoret (Krkonoše-vuoristo) ja osa niiden juurella olevista kukkuloista.
Kansallispuisto perustettiin vuonna 1963. Kansainvälinen luonnonsuojeluliitto IUCN:n luokittelun mukaan se ei ole kansallispuisto, vaan suojeltu kulttuurimaiseman alue, koska niin suuri osa sen pinta-alasta on muokkaantunut ihmisen toiminnan takia.
Rick Perry

| Rick Perry |
| --- | --- |

Yhdysvaltain 14. energiaministeri
 2. maaliskuuta 2017 - 1. joulukuuta 2019  
Presidentti:  Donald Trump
Edeltäjä:  Ernest Moniz
Seuraaja:  Dan Brouillette
Texasin 47. kuvernööri
 21. joulukuuta 2000 – 20. tammikuuta 2015  
Varakuvernööri:  Bill Ratliff (2000–2003) David Dewhurst (2003–2015)
Edeltäjä:  George W. Bush
Seuraaja:  Greg Abbott
Texasin 39. varakuvernööri
 19. tammikuuta 1999 – 21. joulukuuta 2000  
Kuvernööri:  George W. Bush
Edeltäjä:  Bob Bullock
Seuraaja:  Bill Ratliff
Henkilötiedot
Syntynyt: 4. maaliskuuta 1950 (ikä 74) Haskell, Texas, Yhdysvallat
Puoliso:  Anita Thigpen Perry
Tiedot
Puolue:  Republikaanit (vuodesta 1989) Demokraatit (vuoteen 1989 asti)
 Nimikirjoitus
Sotilaspalvelus
Palvelusmaa(t):   Yhdysvallat
Puolustushaara:  ilmavoimat
Palvelusvuodet:  1972–1977
Sotilasarvo:  kapteeni
Aiheesta muualla
rickperry.org
James Richard ”Rick” Perry (s. 4. maaliskuuta 1950) on yhdysvaltalainen republikaanisen puolueen poliitikko. Hän toimi Texasin osavaltion 47. kuvernöörinä vuosina 2000–2015. Vuosina 2017-2019 hän toimi Yhdysvaltain energiaministerinä.
Perry toimi jo aiemmin varakuvernöörinä vuosina 1999–2000. Hän on kuolemanrangaistuksen kannattaja, uskonnollisten konservatiivien suosikki ja kuuluu Teekutsuliikkeeseen. Hän pyrki republikaanien presidenttiehdokkaaksi vuoden 2012 vaaleihin, mutta vetäytyi kisasta 19. tammikuuta 2012 ja asettui tukemaan Newt Gingrichiä. Kesäkuussa 2015 Perry ilmoittautui ehdolle republikaanien presidenttiehdokkaaksi vuoden 2016 vaaleihin. Hän luopui ehdokkuudestaan syyskuussa 2015, kuukausia ennen esivaalien alkamista.
Perryllä on vaimonsa Anita Thigpen Perryn kanssa kaksi lasta.
Joulukuussa 2016 Donald Trump ilmaisi aikovansa nimittää Perryn energiaministeriksi. Senaatti vahvisti Perryn nimityksen maaliskuussa 2017.
Varhainen elämä

Rick Perry syntyi Joseph Perrylle ja Amelia Holtille Haskellissa, Texasissa. Hänen sukunsa on asunut osavaltiossa Texasin vallankumouksesta saakka. Perry kasvoi osavaltion länsiosissa ja opiskeli Texas A&M Universityllä. Hän oli myös Boy Scouts of America -partioliikkeen jäsen.
Nuoruutensa aikana Perry toimi maanviljelijänä ja Yhdysvaltain ilmavoimien lentäjänä.
Uran alkuvaiheet

Perry valittiin Texasin edustajainhuoneeseen edustamaan osavaltion 64. vaalipiiriä vuonna 1984. Tällöin hän oli vielä demokraattisen puoleen jäsen. Hän siirtyi republikaaneihin 1989.
Perry haastoi menestyksekkäästi Texasin maatalouskomissaari Jim Hightowerin vuonna 1990. Karl Rove toimi hänen kampanjapäälikkönään.
Perry tuki presidentti Bill Clintonin ajamaa terveydenhuoltouudistusta huhtikuussa 1993. Seuraavana vuonna hänet uudelleenvaliittiin maatalouskomissaariksi.
Vuonna 1998 Perry päätti, ettei hän enää pyrkisi kolmannelle kaudelle maatalouskomissaarina. Sen sijaan hän päätti pyrkiä Texasin varakuvernööriksi. Voitettuaan vaalit Perry korvasi eläköityvän Bob Bullockin.
Kuvernöörinä

Rick Perry astui Texasin kuvernöörin virkaan 21. joulukuuta 2000, jolloin Yhdysvaltain presidentiksi valittu George W. Bush erosi Texasin kuvernöörin virasta. Hänet valittiin toiselle kaudelle vuonna 2002.
Perryllä oli kova linja rikollisuutta vastaan. Tästä huolimatta Perry allekirjoitti lain, joka lakkautti kannabiksen hallussapidosta epäiltyjen automaattiset pidätykset.
Perry tukee kuolemanrangaistusta. Hän käytti kesäkuussa 2002 veto-oikeutta lakiin, joka olisi kieltänyt kehitysvammaisten kuolemaantuomittujen teloitukset. Perryn kauden aikana Texasissa teloitettiin yhteensä 279 vankia.
Hänet uudelleenvalittiin 2006 ja 2010. Vuonna 2014 Perry ilmoitti, ettei enää pyrkisi neljännelle kaudelle.
Kuvernöörinä > Syytökset vääristä kuolemantuomioista

Muun muassa Amnesty International on syyttänyt Perryä kuolemantuomioiden liiallisesta käytöstä ja syyttömien teloituksista. Yksi tunnetuimmista tapauksista on Cameron Todd Willinghamin teloitus vuodelta 2004. Syyttäjän mukaan Willingham sytytti tarkoituksella talonsa palamaan tappaen samalla kolme lastaan. Texas Forensic Science Commissionille toimivan asiantuntija Craig Beylerin mukaan Willinghamin lapset tappanut tulipalo ei mitenkään olisi voinut olla tuhopoltto. Perryn kuvernöörinvirasto sai raportin 88 minuuttia ennen Willinghamin teloitusta, mutta sitä ei tästä huolimatta lykätty.
Energiaministerinä

Yhdysvaltain presidentiksi valittu Donald Trump julkisti 14. joulukuuta 2016 nimittävänsä Rick Perry energiaministeriksi.
Senaatti hyväksyi Perryn nimityksen 2. maaliskuuta 2017 äänin 62–37.
Perry erosi energiaministerin virasta 1. joulukuuta 2019. Hänen seuraajaksi nimitettiin Dan Brouillette.
Kuvernööri Perry puhumassa Houstonissa.
Presidentti Trump ja energiaministeri Perry.
Antti Ojanperä (ravivalmentaja)

| Antti Ojanperä |
| --- | --- |
 Antti Ojanperä, 2020
Henkilötiedot
Kansalaisuus:   Suomi
Raviohjastaja
Kotirata:   Killeri
Antti Ojanperä (s. 1980) on suomalainen ravivalmentaja. Ojanperän ja hänen puolisonsa Jutta Ihalaisen valmennustalli on Pihtiputaalla. Ojanperän nimissä olevan valmennustoiminnan lämminveriset ja suomenhevoset ovat voittaneet useita suurkilpailuja. Lukuisten muiden kilpailuiden lisäksi ravikuninkuuden ovat voittaneet Jokivarren Kunkku ja kolme kertaa Evartti sekä Suur-Hollola-ajon MAS Champ ja Main Stage. Ohjastajana Ojanperä on voittanut muun muassa suomenhevosten derbyn Herra Heinämiehellä.
Vuoden ravivalmentajana Ojanperä on palkittu kahdesti, vuosien 2018 ja 2024 menestyksen johdosta.
Ennen Pihtiputaalle asettumista vuonna 2010 Ojanperä oli Aimo Sulinin tallin valmentajana Kangasalla noin puolentoista vuoden ajan.
Suomen Metallirakenneyhdistys

Suomen Metallirakenneyhdistys eli SMRY on perustettu metallirakennealalla toimivien suomalaisten yritysten jäsenyhdistykseksi. Yhdistys on merkitty yhdysrekisteriin 17.6.2005.
Yhdistyksen tehtävänä on mm. parantaa jäseniensä toimintaedellytyksiä ja alan arvostusta järjestämällä koulutusta, kehittämällä yhteistyötä asiakasyrityksiin, tavaran toimittajiin ja viranomaisiin sekä hyödyntämällä alojen asiantuntijapalveluita. Tämä koettiin alalla merkittäväksi asiaksi, koska aiemmin yhteistyö yritysten välillä oli ollut olematonta.
SMRY:llä on noin 120 jäsenyritystä, mikä tarkoittaa valtaosaa alan suomalaisista yrityksistä. Osa jäsenistä tavarantoimittajia, jotka toimivat yhdistyksen kannatusjäseninä. Kaikki jäsenet on listattu yhdistyksen kotisivuilla.
SMRY kuuluu toimialajärjestönä Suomen Yrittäjiin.
Yhdistyksen hallitus

Yhdistyksen hallitukseen toimintakautena 2017-2018 kuuluivat seuraavat:
Henri Mustamäki (puheenjohtaja)
Jussi Tuominen (varapuheenjohtaja)
Kari Salonsaari
Tommi Välimäki
Tomi Moisio
Jani Vatén
Rauno Mäkelä
Kimmo Aalto
Jaakko Soini
Janne Liedes
Toiminnanjohtajana toimii Hasse Lönnberg.
Termodynamiikan toinen pääsääntö

Termodynamiikan toinen pääsääntö on yksi termodynamiikan neljästä pääsäännöstä.
Toinen pääsääntö rajoittaa energian muuttamista työksi, osoittaa muutoksen suunnan ja toteaa entropian kasvun väistämättömyyden.
Pääsäännön muotoiluja > Clausius

Clausiuksen teoreema ilmaisee termodynaamisen järjestelmän vapaaehtoisen ('spontaanin') muutoksen suunnan ja eristetyn järjestelmän tasapainotilan:
"Lämpö ei voi koskaan siirtyä kylmemmästä lämpimämpään ilman, että samanaikaisesti tapahtuu jotain muuta siihen liittyvää muutosta." (saks. "es kann nie Wärme aus einen kälteren in einen wärmeren Körper übergehen, wenn nicht gleichzeitig eine andere damit zusammenhängende Aenderung  eintritt" Englanninkielinen käännös tämän lauseen sisältävästa artikkelista ilmestyi jo 1856 .
\qquad \Delta S\geq \int {\frac {\delta q}{T}}\,\,\!
Pääsäännön muotoiluja > Kelvin

Lordi Kelvinin muotoilu:
Ei ole mahdollista ottaa lämpöenergiaa kuumasta ja tehdä sillä työtä, ellei käytettävissä ole kylmempää kohdetta; lämpötilaero on välttämättömyys lämpöenergian hyödyntämiseksi. (engl. "It is impossible for a self-acting machine, unaided by any external agency, to convey heat from one body to another at a higher temperature.")
lämpöä ei voi muuttaa täydellisesti työksi
tai eristetyn systeemin kokonaisentropia kasvaa
tai eristetyssä systeemissä eri lämpöiset kappaleet asettuvat aikaa myöten samaan lämpötilaan (entropia kasvaa).
tai kaikki ajautuu järjestyksestä kaaokseen (entropia kasvaa)
Mikään ei estä järjestystä kasvamasta – entropiaa pienenemästä – hetkellisesti, mutta koska epäjärjestyneiden tilojen todennäköisyys on valtavasti suurempi kuin järjestyneiden (hiukkaset voivat järjestyä "epäjärjestykseen" monilla tavoin, "järjestykseen" vain yhdellä tavoin), etenee kehitys todennäköisyyslaskennan lakien mukaan suuressa mittakaavassa, ts. suurella määrällä tapahtumia aina kohti todennäköisintä, epäjärjestyneintä lopputilaa.
Lämpöä siirtyy lämpimästä kylmempään; lämpimämpi astia ei koskaan ota energiaa kylmemmästä lämmitäkseen lisää
České Švýcarskon kansallispuisto

| --- | --- |
Sijainti:  Děčín Tšekki
Pinta-ala:  79,2 km2, 79,3 km2 
| --- | --- |
Nimi alkuperäiskielellä:  Národní park České Švýcarsko
Tyyppi:  Kansallispuisto 
Perustettu:  1. tammikuuta 2000, 1999 
Hallinto:  Administration of the National Park České Švýcarsko (d) (käännä suomeksi) 
muokkaa - muokkaa wikitekstiä - muokkaa Wikidataa
České Švycarskon kansallispuisto on luonnonsuojelualue Tšekin tasavallan luoteisosassa. Se sijaitsee Elben hiekkakivivuorten Tšekin puolella Děčínin pohjoispuolella Elbejoen molemmin puolin. Se ulottuu itään Lusatian vuorille (Lužické Hory) ja länteen Malmivuorille (Krušné Hory). Sen nimi tarkoittaa "Tšekin Sveitsiä".
Kansallispuisto perustettiin 1. tammikuuta 2000 ja sen pinta-ala on lähes 80 km2. Se sisältyy myös eurooppalaiseen Natura 2000 -ohjelmaan. Puisto on pohjoisreunastaan yhteydessä Saksassa sijaitsevaan Saksin Sveitsin kansallispuistoon, joka perustettiin vuonna 1990 ja jonka pinta-ala on 93 km2.
Puistossa on tavattu erittäin uhanalaisia kovakuoriais- ja hepokattilajeja ja muita harvinaisia selkärangattomia. Monipuolisin eläimistö on kosteikoissa ja vesistöissä. Niissä on tavattu majavia, saukkoja, taimenia, harjuksia ja lohia. Alueella pesii säännöllisesti muutamia mustahaikarapareja, ja monia muita lintuja. Jyrkillä kallioilla on piilopaikkoja nisäkkäille kuten kivinäätä, ilves ja monet jyrsijät ja lepakot.
Yamashina-ku

| Yamashina-ku (山科区) |
| --- | --- |
 Biwajärven kanava Yamashinassa
 Yamashinan suuralueen sijainti Kioton kaupungissa
 Yamashina-ku
 Koordinaatit: 34°58′21″N, 135°48′49″E 
Valtio:  Japani
Alue:  Kansai
Prefektuuri:  Kioton prefektuuri
Kaupunki:  Kioto
Hallinto:  
 – Hallinnon tyyppi:  Suuralue
Pinta-ala:  
 – Kokonaispinta-ala:  28,70 km²
Väkiluku (12/2020):  134 185
 – Väestötiheys:  4 675 as./km²
 
 https://www.city.kyoto.lg.jp/yamasina/ 
Infobox OKVirheellinen NIMI-arvo: 
Yamashina-ku (jap. 山科区) on yksi Kioton kaupungin 11 suuralueesta. Se sijaitsee Kioton kaakkoisosassa Yamashinan allaslaakson ja sitä ympäröivien vuorten alueella. Kioton keskustasta alueen erottaa Higashiyama-vuorijono. Idässä suuralue rajautuu Shigan prefektuurin Ōtsun kaupunkiin. Yamashinan suuralueella on 134 185 asukasta (joulukuussa 2020) ja sen pinta-ala on 28,70 neliökilometriä.
Yamashinan suuralue vastaa entistä Yamashinan maaseutukaupunkia, joka liitettiin Kioton Higashiyaman suuralueeseen vuonna 1931. Toisen maailmansodan jälkeen alueen asukasluku alkoi kasvaa voimakkaasti, ja se erotettiin omaksi suuralueekseen vuonna 1976. Perinteisiä elinkeinoja ovat esimerkiksi Kyō-yaki- ja Kiyomizu-yaki-keramiikan sekä buddhalaisissa seremonioissa käytettävien esineiden tuotanto. Nykyisin suuralueella on myös metalliteollisuutta. Yamashinan pohjoisosien läpi kulkee Meiji-kaudella rakennettu Biwajärven kanava, jonka ympäristö toimii virkistysalueena.
Yamashinan rakennettuun kulttuuriperintöön kuuluvat Kajū-jin, Kankikō-jin ja Zuishin-inin buddhalaiset temppelit. Kajū-ji tunnetaan erityisesti kauniista puutarhastaan. Japanin keskiajalla alueella sijaitsi huomattava Yamashina Hongan-jin temppeli, joka on kuitenkin nykyään raunioina. Alueella on monia muitakin historiallisia muinaisjäänteitä, kuten keisari Tenjin hautakumpu.
Yamashinan suuraluetta palvelevat Kioton metron Tōzai-linja, JR Nishi-Nihonin Tōkaidō-päälinja ja Kosai-linja sekä Keihan-rautateiden Keishin-linja.
Kuvia

Bishamondōn temppeli
Kioton farmakologinen yliopisto
Zuishin-inin temppeli
Ostoskeskus Yamashinan rautatieasemalla
Aiheesta muualla

Kuvia tai muita tiedostoja aiheesta Yamashina-ku Wikimedia Commonsissa
Suuralueen internetsivut (japaniksi)
| n k Kioton prefektuuri |
| --- | --- | --- |
| Kioton suuralueet |  Fushimi-ku  Higashiyama-ku  Kamigyō-ku  Kita-ku  Minami-ku  Nakagyō-ku  Nishikyō-ku  Sakyō-ku  Shimogyō-ku  Ukyō-ku  Yamashina-ku  |  |
| Muut kaupungit |  Ayabe  Fukuchiyama  Jōyō  Kameoka  Kizugawa  Kyōtanabe  Kyōtango  Maizuru  Miyazu  Mukō  Nagaokakyō  Nantan  Uji  Yawata  |  |
| Kunnat piirikunnittain | Funain piirikunta (Kyōtanba) · Kusen piirikunta (Kumiyama) · Otokunin piirikunta (Ōyamazaki) · Sōrakun piirikunta (Kasagi · Minami-Yamashiro · Seika · Wazuka) · Tsuzukin piirikunta (Ide · Ujitawara) · Yosan piirikunta (Ine · Yosano) |  |
Elonkorjuun sarastus

| Nälkäpeli: Elonkorjuun sarastus> Sunrise on the Reaping |
| --- | --- |

Alkuperäisteos
Kirjailija:  Suzanne Collins
Kieli:  englanti
Genre:  seikkailu, tieteisfiktio
Kustantaja:  Scholastic
Julkaistu:  18. maaliskuuta 2025
Suomennos
Suomentaja:  Helene Bützow Einari Aaltonen
Kansitaiteilija:  Riikka Turkulainen
Kustantaja:  WSOY
Julkaistu:  18. maaliskuuta 2025
ISBN:  9789510514931
Sarja: Nälkäpeli
Edeltävä:  Nälkäpeli: Balladi laululinnuista ja käärmeistä
Löydä lisää kirjojaKirjallisuuden teemasivulta
Nälkäpeli: Elonkorjuun sarastus (engl. Sunrise on the Reaping) on Suzanne Collinsin kirjoittama dystopiaromaani ja Nälkäpeli-kirjasarjan viides osa. Se julkaistaan sekä alkuperäiskielellä että suomeksi 18. maaliskuuta 2025.
Romaani sijoittuu kirjojen Nälkäpeli: Balladi laululinnuista ja käärmeistä ja Nälkäpeli väliseen aikaan. Se tapahtuu 24 vuotta ennen sarjan ensimmäisen osan alkua ja kertoo 50. vuosittaisesta Nälkäpelistä, eli toisesta neljännesjuhlasta, jossa Haymitch Abernathy kilpailee yhtenä neljästä Vyöhykkeen 12 tribuutista.
Lionsgate suunnittelee romaaniin pohjautuvaa elokuvaa. Elokuvan ohjannee Francis Lawrence ja käsikirjoittaa Michael Arndt, jotka ovat työstäneet myös sarjan aiempiin osiin perustuvia elokuvia.
Vítězslav Jaroš

| 0 | 1 | 2 | 3 |
| --- | --- | --- | --- |
Vítězslav Jaroš Sturm Grazin maalivahtina helmikuussa 2024.
Henkilötiedot
Syntymäaika: 23. heinäkuuta 2001 (ikä 23)
Syntymäpaikka: Příbram, Tšekki
Pelipaikka: maalivahti
Pituus: 190 cm
Seura
Seura: Liverpool
Maajoukkue
| 2024– | Tšekki | 1 | (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 18. tammikuuta 2025.
Vítězslav Jaroš (s. 23. heinäkuuta 2001 Příbram) on tšekkiläinen jalkapalloilija, pelipaikaltaan maalivahti. Hän on pituudeltaan 190-senttimetrinen. Hän edustaa Englannin Valioliigassa pelaavaa Liverpoolia. Hän pelasi Tšekin A-maajoukkueessa ensimmäisen kerran vuonna 2024.
Jaroš pelasi Slavia Prahan junioreissa vuosina 2011–2017 ja siirtyi sitten englantilaisseura Liverpoolin junioreihin. Hän pelasi ensimmäiset pääsarjaottelunsa lainasopimuksella irlantilaisessa St Patrick's Athleticissa vuonna 2021. Hän pelasi joukkueen ykkösmaalivahtina 34 liigaottelua ja oli voittamassa Irlannin cupia. Hän pelasi lainalla alkuvuoden 2022 Englannin kansallisliigan Notts Countyssa ja kauden 2022–2023 Englannin kakkosliigan Stockport Countyssa. Vuoden 2024 alkupuoliskon Vlček oli lainalla itävaltalaisessa Sturm Grazissa ja pelasi 14 bundesliigaottelua. Hän voitti sekä liigamestaruuden että Itävallan cupin. Hän pelasi Konferenssiliigassa neljä ottelua.
Jaroš pääsi pelaamaan Liverpoolin edustusjoukkueessa ensimmäisen kerran lokakuussa 2024, kun hän ottelussa Crystal Palacea vastaan pääsi vaihdosta kentälle ykkösmaalivahti Alissonin loukkaannuttua. Lokakuun lopulla Jaroš pelasi Englannin liigacupin ottelun Brightonia vastaan.
Jaroš pelasi Tšekin nuorisomaajoukkueissa, muun muassa kolme ottelua alle 21-vuotiaiden maajoukkueessa ikäluokan Euroopan-mestaruuskilpailuissa 2023. Hän pelasi Tšekin A-maajoukkueessa ensimmäisen kerran kesäkuussa 2024 ystävyysottelussa Maltaa vastaan. Hän kuului Tšekin joukkueeseen EM-kilpailuissa 2024 mutta ei päässyt turnauksessa pelaamaan. Viimeisessä alkulohko-ottelussa Turkkia vastaan hän sai varoituksen käyttäytymisestään vaihtopenkillä.
Vjatšeslav Fetisov

| Vjatšeslav Fetisov |
| --- | --- |

Henkilötiedot
Syntynyt: 20. huhtikuuta 1958 (ikä 66) Moskova, Venäjän SFNT, Neuvostoliitto
Kansalaisuus:   Venäjä
Jääkiekkoilija
Lempinimi:  Slava, Filya, Papa Bear
Pelipaikka:  puolustaja
Maila:  vasen
Pituus:  185 cm
Paino:  98 kg
Pelaajaura
Pääsarjaura:  1977–1998, 2009
Seurat:  Traktor Tšeljabinsk TsSKA Moskova New Jersey Devils Detroit Red Wings
Hockey Hall of Fame
 2001 
| Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Mitalit> Maa:   Neuvostoliitto.Miesten jääkiekko. Olympialaiset  | Maa:   Neuvostoliitto> Miesten jääkiekko. |
| --- | --- | --- | --- |
|  Kultaa | Sarajevo 1984 | jääkiekko |  |
|  Kultaa | Calgary 1988 | jääkiekko |  |
|  Hopeaa | Lake Placid 1980 | jääkiekko |  |
| Kanada-cup  | Kanada-cup  | Kanada-cup  |  |
|  Kultaa | Kanada-cup 1981 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Sveitsi 1990 | jääkiekko |  |
|  Kultaa | Ruotsi 1989 | jääkiekko |  |
|  Kultaa | Neuvostoliitto 1986 | jääkiekko |  |
|  Kultaa | Länsi-Saksa 1983 | jääkiekko |  |
|  Kultaa | Suomi 1982 | jääkiekko |  |
|  Kultaa | Ruotsi 1981 | jääkiekko |  |
|  Kultaa | Tšekkoslovakia 1978 | jääkiekko |  |
|  Hopeaa | Itävalta 1987 | jääkiekko |  |
|  Pronssia | Suomi 1991 | jääkiekko |  |
|  Pronssia | Tšekkoslovakia 1985 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Kanada 1978 | jääkiekko |  |
|  Kultaa | Tšekki 1977 | jääkiekko |  |
|  Kultaa | Suomi 1976 | jääkiekko |  |
Vjatšeslav (Slava) Aleksandrovitš Fetisov (ven. Вячеслав (Слава) Александрович Фетисов, s. 20. huhtikuuta 1958 Moskova, Venäjän SFNT, Neuvostoliitto) on entinen huipputason jääkiekkoilija ja nykyinen poliitikko. Fetisov pelasi puolustajana Neuvostoliiton menestyksekkäässä maajoukkueessa 1980-luvulla. Hän muodosti tehokkaan puolustuskaksikon Aleksei Kasatonovin kanssa harjoituspaitojensa värin mukaan vihreänä yksikkönäkin tunnetussa 80-luvun ketjussa. Fetisov teki puolustajaksi myös paljon maaleja minkä ansiosta häntä pidettiin yhtenä aikakautensa parhaista pelaajista maailmassa. Hän toimi lisäksi pitkään joukkueen kapteenina.